Lørdag eftermiddag udbrød der brand i en lejlighed på Henning Schmidtsvej i Aalborg.  

 

Omkring kl. 16.00 lørdag eftermiddag fik politiet meldinger om, at der kom røg fra en lejlighed på Henning Schmidtsvej i Aalborg. Beredskabet ankom hurtigt til stedet og kunne konstatere, at det var et tændt komfur, der var skyld i røgudviklingen. Ilden blev hurtigt slukket. Lejlighedens beboer var ikke hjemme, men havde tilsyneladende glemt at slukket komfuret.